Publication: Magyar Közlöny
Issue: MK-1998-90 (Year: 1998, Number: 90)
Era: 1990-2004
Section: után, de legfeljebb 1999. február 15-ig számított, a hitelintézet által — az agrártámogatások igénybevételének általános feltételeiről szóló 273/1997. (XII. 22.) Korm. rendelet (a továbbiakban: Korm. r.) 2. §-a (8) bekezdésének
Paragraph Index: 625

(4) Az FVM r. 2. §-ának (1) bekezdése helyébe a következő rendelkezés lép: „(1) A lepárlásra szánt szőlőbor értékesítésére azon természetes vagy jogi személyek, illetve jogi személyiség nélküli gazdasági és egyéb társaságok (a továbbiakban: bortermelők) jelentkezhetnek, akik vállalják, hogy a saját tulajdonukban, származási bizonyítvánnyal igazolhatóan harminc hektoliter vagy azt meghaladó mennyiségű, OBI által minősített szőlőbort eladják az 1. § (2) bekezdésében meghirdetett vételáron. Az átvételnél előnyben kell részesíteni azokat a bortermelőket, akik legfeljebb kettőszáz hektoliter bort ajánlanak fel borlepárlásra, és a hegybíró igazolja, hogy a felajánlott bor a bortermelő saját terméséből származik, és a szőlőtermő terület a tíz hektárt nem haladja meg. A bortermelőnek a külön jogszabályban előírt bejelentési kötelezettségeinek eleget tett.”

Source: https://magyarkozlony.hu/hivatalos-lapok/74cc0f114fab73f38b18b29b88a80aeb009a73d3/dokumentumok/467c8127fa0511ab4a01cdc0055fa584f50c8816/letoltes